Paralimpiese Spele: Oscar vanaand in 100m-finaalFoto: Wessel Oosthuizen/SAPA ŉ Aksiebelaaide dag lê by die Paralimpiese Spele in Londen voor, met die Suid-Afrikaanse span wat aan 14 items gaan deelneem. Natalie Du Toit en Emily Gray begin vandag se aksie en neem om 10:45 aan die 200m-individuele wisselslag SM9-uitdunne deel. Suid-Afrika neem vandag aan agt finale deel, met die hoop om meer medaljes by die 17 wat reeds verower is, by te voeg. ŉ Hoogtepunt om na uit te sien, is wanneer Oscar Pistorius om 22:24 op die atletiekbaan gaan uitdraf vir die 100m T44-finaal. Klik hier vir ŉ volledige rooster van die atlete wat vandag deelneem. Neem kennis dat die tyd wat daar weergegee word, die universele tyd is. Tel net ŉ uur by om te bepaal hoe laat die item in Suid-Afrika uitgesaai gaan word.